Alexander Dale Oen

Alexander Dale Oen (føddur 21. mai 1985 í Øygarden, Noreg, deyður 30. apríl 2012 í Flagstaff, Arizona, USA var norskur elitusvimjari. Hann var serliga dugnaligur í bringusvimjing. Hann var fyrsti norðmaður, sum svam 100 metrar bringu undir ein minutt, tað hendi í 2005, tá setti hann eisini norðurlendkst met. Hann var eisini fyrsti norðmaður, sum vann EM gull í svimjing. Á Olympisku Leikunum 2008 í Bejing gjørdist hann fyrsti norðmaður, ið vann heiðursmerki í svimjing, tá hann vann silvur í 100 m bringu. Hann vann EM á langbana í 100 m bringu í 2008 og silvur í 50 og 200 m bringu. Hann vann EM gull í 100 m bringu í 2006. Í 2011 gjørdist hann heimsmeistari í 100 metrum bringu. Samstundis sum HM kappingin var í Shanghai, fór ein ræðulig hending fram í Noregi, tá Anders Breivik framdi hópdráp móti ungum norðmonnum, sum vóru á Utøya, og brast eina bumbu í Oslo. Tá Alexander vann heimsmeistaraheitið, peikaði hann á norska flaggið, sum var á svimjihúgvu hansara, hann segði aftaná, at hetta gjørdi hann fyri at minnast tey, sum doyðu á Utøya og í Oslo í yvirgangsatsóknini heima í Noregi. Evropeiska Svimjisambandið gav honum heiðurin "Besti mannligi svimjarin í Evropa" í 2011. Alexander Dale Oen var til hæddarvenjing í Arizona, tá hann bráddliga doyði. 
Alexander Dale Oen varð størsta OL vónin hjá Noregi um at vinna OL heiðursmerki til Noreg til OL 2012 í London. 
Alexander var ikki sjúkur áðrenn hann doyði, hann hevði bara havt nakað av pínu í økslini, men hann hevði fingið viðgerð fyri tað, og tað gekk framá. Hann tosaði í telefon við familjuna umvegis internetið við Skypa stutt áðrenn hann varð funnin deyður á baðirúminum. Hann lá partvís á gólvinum og lutvís á kantinum á baðikarinum, tá svimjivinir hansara funnu hann klokkan 19.50 lokala tíð. OL-læknin hjá norska svimjilandsliðnum kom alt fyri eitt á staðið og royndi at fáa lív í hann aftur við at geva honum hjarta/lunga 1. hjálp, men uttan úrslit. Hann bleiv síðan koyrdur á sjúkrahús, har tað klokkan 21 lokala tíð varð staðfest, at hann varð deyður.

Altjóða úrslit

PLASERINGKAPPINGSVMIJISTEVNASTAÐ Gull100 m bringuDale Oen tok EM-gull på 100-meteren, VG Nett, 9. desember 2011EM á Stuttbana 2011, Szczecin Bronsa50 m bringuDale Oen sjokkerte, VG Nett, 10. desember 2011EM á Stuttbana 2011, Szczecin Gull100 m bringuHM á langbana 2011, Shanghai Silvur200 m bringuEM á langbana 2010, Budapest Gull100 m bringu«Det var en nytelse å høre nasjonalsangen», VG Nett, 10. august 2010EM á langbana 2010, Budapest Silvur100 m bringuSummar-OL 2008, Beijing Silvur50 m bringuEM á langbana 2008, Eindhoven Gull100 m bringu EM langbane 2008, Eindhoven Sølv200 m bringu EM á langbana 2008, Eindhoven8. pláss100 m bringuHM á langbana 2007, Melbourne Silvur100 m bringuEM á langbana 2006, Budapest Bronsa100 m bringuHM á stuttbana 2006, Shanghai Bronsa100 m bringuEM á stuttbana 2006, Helsingfors7. pláss100 m bringuHM á langbana 2005, Montreal4. pláss100 m bringuEM á stuttbana 2005, Trieste6. pláss50 m bringuEM á stuttbana 2005, Trieste Silvur50 m bringuEM junior á langbana 2003, Glasgow

 Keldur 

 Slóðir úteftir 

Bólkur:Norskir svimjarar
Bólkur:Svimjarar á Summar-OL 2008
Bólkur:Andlát í 2012